જો તમને ઓફિસમાંથી એક દિવસની વધારે રજા મળે તો તમે શું કરશો?

આપણા જેવા ઘણા લોકો માટે તો આ સપનાં સમાન છે, પણ એક કંપની છે કે જે પોતાના કર્મચારીઓને વિકેન્ડ માણવા માટે બે દિવસની રજા તો આપે જ છે, સાથે-સાથે અઠવાડિયાની વચ્ચે બુધવારે પણ રજા આપે છે. 

ટિફની શ્રોવન નામનાં મહિલાના મોટા ભાગના મિત્રો બુધવારે જ્યારે ઓફિસમાં કામ કરી રહ્યાં છે, તેવામાં તેઓ સવારે નવ વાગ્યે ટેનિસ કોર્ટમાં પ્રૅક્ટિસ કરવા પહોંચી ગયાં. 

એવું નથી કે ટિફની બહાનું મારીને ઓફિસે કામ કરવા નથી ગયાં. તેઓ જે ડિજિટલ માર્કેટિંગ કંપની વર્સામાં કામ કરે છે તેમાં બુધવારે ઓફિસ બંધ રાખવામાં આવે છે. 

અહીં કર્મચારીઓને પગાર પાંચ દિવસનો આપવામાં આવે છે, પણ કામ ચાર જ દિવસનું લેવામાં આવે છે. 

સોમવાર અને મંગળવારે કંપનીના કર્મચારીઓ રાબેતા મુજબ કામ કરે છે, બુધવારે રજા આપવામાં આવે છે અને ફરી ગુરુવાર અને શુક્રવાર રાબેતા મુજબ કામ કરવામાં આવે છે. 

બુધવારે કોઈ મિટિંગ ગોઠવવામાં આવતી નથી. જોકે, ક્લાયન્ટને કોઈ અગત્યનું કામ હોય તો કર્મચારી ફોનની મદદથી તેમની સાથે વાત કરી લે છે. 

જ્યારે ટિફનીને પહેલી વખત ખબર પડી કે બુધવારના દિવસે પણ તેમને રજા મળશે, ત્યારે ... બીજા 4000 અક્ષરો માટે લેખ ચાલુ રાખો:
પહેલો તો તેઓ ખૂબ ખુશ થયાં. 

પરંતુ પછી ચિંતા પણ થઈ કે કામ કેવી રીતે પૂર્ણ થશે. પ્રોજેક્ટ મૅનેજર હોવાના કારણે તેમના માથે ઘણી જવાબદારી છે. સ્ટાફ અને ક્લાયન્ટની વચ્ચે તેઓ સંપર્કની કડી છે. 

તેથી જો કોઈ ડેડલાઇન પાળવામાં ન આવી કે કોઈ પ્રકારનું કૉમ્યુનિકેશન ન થયું તો તેમના પર દોષ આવશે. 

ઑસ્ટ્રેલિયામાં એક કંપની કર્મચારીઓને પાંચ દિવસનો પગાર આપી ચાર દિવસ કામ કરાવે છે

પરંતુ વર્સા કંપનીના સ્ટાફે પોતાની કાર્યપ્રણાલી સુધારી છે અને તેઓ જે કાર્યદક્ષતા સાથે કામ કરે છે તેનાથી અઠવાડિયાના પ્રથમ બે દિવસમાં જ સારી રીતે કામ પૂર્ણ થઈ જાય છે. 

મિટિંગમાં નકામી ગપશપ બંધ થઈ ને માત્ર કામની વાતો જ થવા લાગી. 

દર બે અઠવાડિયે કંપની રિવ્યૂ પણ કરે છે કે કોણે કેટલું કામ કર્યું. 

ટિફની શ્રોવન કહે છે, "દરેકની ઇચ્છા હવે કામ બરાબર થઈ જાય તેની છે, કેમ કે વધારાનો એક દિવસ મળે છે તેમાં સૌને મજા પડી રહી છે. જો મારે બુધવારે રજા જોઈએ છે તો સારું છે કે હું મારું કામ સમયસર કરી લઉં."

તમે આ વાંચ્યું કે નહીં?

યોજનાની સફળતા

કંપનીમાં કોણે કેટલું કામ કર્યું તે અંગે બે અઠવાડિયે રિવ્યૂ પણ થાય છે

કંપનીના સ્થાપક અને સીઈઓ કેથ બ્લેકહેમ કહે છે કે બુધવારે પણ રજાની નવી નીતિ ગયા વર્ષે જુલાઈમાં જાહેર કરાઈ હતી. 

ત્યારબાદ આ ઑસ્ટ્રેલિયન કંપનીની આવક  46% વધી છે અને નફો ત્રણ ગણો થઈ ગયો છે.

જોકે, બ્લેકહેમ એવું નથી માનતા કે બુધવારે રજા આપવાના કારણે જ કામ સારું થયું છે. 

બ્લેકહેમ કહે છે, "અમને સફળતા મળી છે, કેમ કે અમે ઉત્તમ કામ કરવા માટે જાણીતા થયા છીએ. કંપનીમાં સ્ટાફ બદલાતો નથી અને એક જ ટીમ કામ કરે છે તે બિઝનેસ પાર્ટનર્સને આકર્ષક લાગે છે."

એકાદ દાયકા સુધી રાબેતા મુજબ કામ કર્યા બાદ તેમણે પોતાની ટીમને બુધવારે રજા આપવા માટે મનાવવી પડી હતી અને સાથે એ પણ નક્કી કર્યું હતું કે જો તેમની યોજના કામ નહીં કરે તો ફરી અઠવાડિયાના પાંચ દિવસ કામ ચાલુ કરી દેવાશે. 

તેમણે જ્યારે કંપનીની સ્થાપના કરી ત્યારે તેમને એક બાળક હતું અને વધુ એક બાળકને જન્મ આપ્યો હતો. 

આમ છતાં તેઓ મોકળાશ સાથે કામ કરવાની વાતને સ્વીકારીને ખૂબ સારો દેખાવ કરતી કંપની સ્થાપવા માટે મક્કમ હતાં.

કામ સરળ રીતે થઈ શકે તે માટે મિટિંગ દરમિયાન ગપશપ ન કરી માત્ર કામની વાત કરવામાં આવે છે

બ્લેકહેમ કહે છે, "હું એ સાબિત કરવા માગતી હતી કે ધારણા ન હોય તેવા સર્વિસ સેક્ટરના યુવા કર્મચારીઓ લાંબા લાંબા કલાકો સુધી કામ કરતા હોય છે, ત્યાં...